ТекIуэныгъэм и парадыр — 2020 гъэ, мэкъуауэгъуэм и 24-м
Катюшэ
(«Катюша».
Псалъэхэр Исаковский Михаил,
макъамэр Блантер Матвей яйщ, 1938 гъ.)
Къэгъэгъахэщ мыIэрыси кхъужьи,
Пшагъуэ Iувхэр псым къыщхьэщыхьащ.
Пщащэ закъуэ къыпхуолъагъур жыжьэу:
Ар Катюшэ бжьэпэм къытехьащ.
Къытехьащи, щIедзэ и уэрэдым,
ЩIалэ хахуэм щхьэкIэ иусам, —
Зи письмохэр хуэсакъыу ихъумэу,
Гурэ псэкIэ фIыуэ илъэгъуам.
Лъатэ, лъатэ, си уэрэдыр лъатэ,
Дыгъэ гъуэгукIэ си псэр схунэхьэс,
Ди къэрал гъунапкъэхэр здахъумэм,
ЗауэлI щIалэм мыр схулъэгъэIэс:
Къыппежьэнщ Катюшэ, къэбгъэзэжмэ,
И гурылъхэр уэ къыбжиIэжынщ.
Уи IэнатIэр быдэу пхуэгъэпэжмэ,
Псалъэ ттахэр сэ схуэгъэпэжынщ.
Уи IэнатIэр быдэу пхуэгъэпэжмэ,
Псалъэ ттахэр сэ схуэгъэпэжынщ.
Къэгъэгъахэщ мыIэрыси кхъужьи,
Пшагъуэ Iувхэр псым къыщхьэщыхьащ.
Хэт мо нэпкъым къыщылъагъуэр жыжьэу?
Ар Катюшэ бжьэпэм къытехьащ.
Хэт мо нэпкъым къыщылъагъуэр жыжьэу?
Ар Катюшэ бжьэпэм къытехьащ.
Санкт-Петербург къалэ
Тула къалэ
Симферополь къалэ
ЩIыунэм
(«В землянке».
Псалъэхэр Сурков Алексей,
макъамэр Листов Константин яйщ, 1942 гъ.)
Пэшхьэку цIыкIуу жьэражьэр ди жьэгущ,
Сагъыз ткIуэпсхэр уи нэпсу къысфIощI.
Сэлэт пшынэр щIыунэм щоджэгу,
Си гупсысэм макъамэр къыдощI.
Сэтей жьыбгъэм кIэщIэтщ уэ уи макъ,
Мэзкуу уэсым уи нэгур къыхощ,
Къыстеуащи уи зэшыр — сигу хощI,
Ди уэрэдым и макъыр хуит дощI.
Къыстеуащи уи зэшыр — сигу хощI,
Ди уэрэдым и макъыр хуит дощI.
Ди зэхуакур уэс кIэншэм есей,
Борэн макъщ щызэхэпхыр мыбдей.
Сынэсыну уи деж — ар гъуэгу кIыхьщ,
СыкIуэдынум — лъэбакъуэ къудейщ.
ЗегъэшэщIи уи пшынэм, си къуэш,
Си насып щхьэрыуар къысхуеджэж.
Ди щIыунэр щхьэ щIыIэу къэнэн,
Си гум илъ лъагъуныгъэм къегъэплъ.
Ди щIыунэр щхьэ щIыIэу къэнэн,
Си гум илъ лъагъуныгъэм къегъэплъ.
Пэшхьэку цIыкIуу жьэражьэр ди жьэгущ,
Сагъыз ткIуэпсхэр уи нэпсу къысфIощI.
Сэлэт пшынэр щIыунэм щоджэгу,
Си гупсысэм макъамэр къыдощI.
Сэтей жьыбгъэм кIэщIэтщ уэ уи макъ,
Мэзкуу уэсым уи нэгур къыхощ,
Къыстеуащи уи зэшыр — сигу хощI,
Ди уэрэдым и макъыр хуит дощI.
Къыстеуащи уи зэшыр — сигу хощI,
Ди уэрэдым и макъыр хуит дощI.
Калининград къалэ
Владивосток къалэ
Волгоград къалэ
Адыгэбзэм къизыгъэзэгъар Хьэмыз Русланщ
